paragraph_text: mini|upright=1.3|Pašticada Pašticada je tradicionalno hrvatsko jelo od goveđeg buta kuhanog u slatko-kiselom umaku od luka i mrkve, suhih šljiva, prošeka, crnog vina i octa.<ref><ref><ref> Često se naziva dalmatinska pašticada jer potječe iz Dalmacije. Priprema i kuhanje su vrlo dugi i uključuju mariniranje govedine nadjevene komadima češnjaka, pancete i klinčića u octu i vinu dvanaest ili više sati te pečenje i kuhanje najprije cijelog, a onda i narezanog komada mesa u gustom umaku.